assoc. prof. Lina Galina Lecheva a PhD: СТАР И НОВ ЗАВЕТ идейна и литературна характеристика\nСТАР И НОВ ЗАВЕТ идейна и литературна характеристика\nЧовешкия род има дадени от Твореца две книги.\nВ едната е показал своето величие, а в другата – Своята воля.\nПървата е видимият свят, който Той е сътворил, за да може човекът, гледайки величието, красотата и хармонията на делата Му, да признае Неговото всемогъщество.\nВтората е книгата на Светите Писания. В нея е изложено Божие намерение за нашето – спасение\nБиблията е кодифициран (строго определен) по обем и съдържание сборник от свещени за юдейската и християнската религия книги.\nДумата библия има гръцки произход (βίβλία - множествено число от βίβλος – книга) и буквално означава «писания, книги”). Литературната история на Библията се очертава като резултат от дълго историческо развитие, на постепенно натрупване, оформяне и кодифициране на този религиозен юдеохристиянски сборник. Библията се дели на : Стар Завет и Нов Завет.\nСТАРИЯТ ЗАВЕТ се почита и от юдеите, и от християните. Оригиналът му е староеврейски. Почти всички книги са написани на ханаански диалект. По – късните (Даниил и Ездра – VI – V век преди новата ера ) са съставени на арамейски. За Ядро на Стария завет са послужили така наречените Яхвистки кодекс и по–късния Жречески кодекс. Окончателното оформяне на Стария завет като КАНОН преминава през 3 етапа, отразени в трисъставния характер на еврейската Библия.\nІ. “Законът” (еврейската Тора, позната като Мойсеевото петокнижие, съставено от книгите Битие, Изход, Левит, Числа, Второзаконие) е окончателно редактиран откъм текст и външен вид след Вавилонския плен 4441 преди новата ера ) при юдейския управител свещеника Ездра и неговия помощник Неемия (1книга Ездра 7 : 6, 10; Неемия 8: 1 ). ПЕТОКНИЖИЕТО е легендарната история и генеалогия на староеврейския народ и на староеврейското жречество. Същата функция имат староиндийските “ Веди “, Омировите “ Илиада “ и „Одисея “, немската “Песен на нибелунгите“. От литературна гледна точка това е староеврейски ЕПОС. Едновременно с това Петокнижието е нравствено, здравословно, гражданско и религиозно законодателство, което се допълва в историческите съчинения на Исус Навин, Съдии, Книги на царете, които в старобългарската и византийската традиция образуват т.н. Осмокнижие.\n1.1 Битие (т.е. сътворение, произход) разказва за : миро творението в 6 дни; за родословието на Адам; за потопа; за новия човешки род, чийто създател е Ной; за Завета между Бог и човеците:\n“ … сключвам моя завет с Вас, че няма вече да бъде изтребена всяка плът от потопни води и не ще вече да има потоп, който да опустоши земята.\nИ рече ( Господ ) Бог : ето знакът на завета, който сключвам между мене и между Вас…\nАз поставям Моята дъга в облака, за да бъде знак на вечния завет между мене и между земята.“( Битие. 9 : 11- 13 )\n…за Авраам и Сара и търсенето на Ханаан (обетованата, т.е. обещаната от Бога земя, на която евреите трябва да се заселят); за Авраамовата жертва; за Исаак и синовете му; за Йосиф и неговите братя\n1.2. Изход е кодекс, т.е. сборник с обредни разпоредби. В него Мойсей разказва за спасяването на евреите от египетски плен, пътуването през пустинята на път за Обетована земя – Ханаан; спасяването на Мойсей от заповедта на фараона във водите на Нил; Бог се явява на Мойсей в горящата къпина; десетте бедствия, които сполетяват Египет, заради упорството на фараона (водата се превръща в кръв; нашествието на жабите, мушичките, насекомите; епидемиите по животните, слънчево затъмнение, траяло 3 дни; смъртта на първородното дете във всяко египетско семейство; преминаването на пустинята и чудесата на Мойсей.\n1.3. Левит е жречески нравствен кодекс. Еврейските свещеници се наричат левити. Кодексът описва правата и задълженията на жреците и близките им (глава 21, 22); религиозните празници; редът за извършване на жертвоприношения; глава 18 интерпретира половите връзки (юдаизмът забранява хомосексуализма, връзките по права линия, дори братовата жена или сестра на съпругата (глава 20 : 10- 14 ); в 19 глава се отрича гадаенето, врачуването, магьосничеството; забранява се содомията (20 : 15, 16 )\n1.4. Числа е кодекс, постановяващ административното устройство на новообразуващата се военно – племенна демокрация на юдеите; как те трябва да стигнат до Ханаан; смъртта на Мойсей и девизът на Йехова - “ око за око, зъб за зъб “\n“ … всички, които видяха славата ми и личбите ми, що извърших в Египет и в пустинята … няма да видят земята, която съм обещал на бащите им; ( само на децата им, които са тук с мене, които не знаят що е добро, що е зло, на всички малолетни, които нищо не разбират, там ще дам земята …”( Числа. 14 : 22 – 24 ) Този цитат косвено обяснява защо юдеите 40 години скитат из пустинята, когато реално това разстояние се е преодолявало за няколко месеца. Виделите чудесата на Йехова няма да видят обещаната им земя – т.е. родените в робство трябва да умрат ( 40 год. са реалния живот на едно поколение), защото “Роденият РОБ, не може да бъде свободен “\n“ Не осквернявайте земята, на която ще живеете, защото кръвта осквернява земята, и земята се не очистя от промяната върху нея кръв инак, освен с кръвта на оногова, който я е пролял .” ( Числа. 35 :33)\n1.5. Второзаконие в синтезиран вид представя социалната програма на евреите.\nДесетте Божи заповеди : ( глава 5 )\n8. Не си прави кумир и никакво изображение на това, що е на небето горе, и на земята долу, що е във водите и под земята.\n11. Не изговаряй напразно името на Господа, твоя Бог…\n12. Пази съботния ден, за да го светиш.\n16. Почитай баща си и майка си.\n18. Не прелюбодействай.\n20. Не лъжесвидетелствай и / в ближни си.\n21. Не пожелавай жената на ближния си, дома на ближния си, нито живота му, нито роба му, нито робинята му, ни вола му, ни осела му…\nПетокнижието, както е стигнало до нас, не е оригинална творба. Този сборник е имал за предговор части от народни умотворения за произхода на човека, греха, смъртта и цивилизацията, които имат Вавилонски произход (виж: епоса за Гилгамеш „Енума Елиш”). Като място на ранните епизоди в живота на човечеството е посочен ЕДЕМ – вавилонското име на алувиалната равнина в долното течение на Ефрат – Месопотамия (т.е. Междуречието). “Битие“ е просто предговор за освобождението на Израел от египетско робство, разказано в “Изход“ и за Синайското законодателство. Това законодателство (заповедите, които Мойсей получил като скрижали от Бог на Синайската планина ), с цялата си същност предполага ЗАСЕДНАЛО ЗЕМЕДЕЛСКО ОБЩЕСТВО, на което била сложена по-ранна дата, за да се използва престижа на легендарния Мойсей. Петокнижието е компромис между свещеничеството, което целяло да запази облагите, си и партията на пророците, целяща да осигури справедливост за бедните.\nІІ. “ Пророци” (евр. „Невисим“ или „Набеим“) е друг кодекс, съдържащ историите на: Иисус Навин, Съдии Израиливи; I и II книга Самуилова, известни като Царства (I и II); I и II Книга на царете (III и IV Царства); и пророчествата на 12–те малки пророци.\nІІІ. “ Писания“ ( гр. Атографа; евр. Кентувим), включва: Псалми (религиозна лирика) и Притчи Соломонови, т.е. сентенции. Напр.: 11. Страхът не е нищо друго, освен лишаване от помощта, която би ни дал разсъдъка. ( Премъдрост на Иисуса – син Сирахов; 17: 11) или 23. Помагай на ближния според силата си и пази се да не паднеш в същото. ( 29 : 23 ); Главна потреба за живота е вода и хляб, облекло и къща ( 29 : 24 . Тук е поместена философската повест за Йов и силата на неговата вяра.\nОстаналите книги са смятани от различните деноминации на християнството за канонични/неканонични:\n“Песен на песните “ - чувствена поема, тълкувана от християните алегорически (не любовта между мъж и жена, а любовта между църквата и вярващите).\n“ Рут “ - представено е родословието на цар Давид.\n“ Еклисиаст“ или Песни на Проповедника – философски проповеди:\n1. Има време за всяко нещо, и срок за всяка работа под небето;\n2. Време за раждане, и време за умиране, време за насаждане, и време за изкореняване на насаденото;\n3. Време за убиване, и време за изцеляване, време за събиране, и време за градене;\n4. Време за плачене, и време за смеене, време за жалене, и време за ликуване;\n5. Време за разхвърляне на камъни, и време за събиране на камъни;\n7. Време за мълчание, и време за говорене;\n8. Време за обичане, и време за мразене; време за война и време за мир.\nПърва и Втора книга Паралипоменон – кратка свещена история , за пропуснатото в Книга на Царете.\nПрибавянето на IIIя цикъл “Писания“ (Кетувим) към Библията съвпада с окончателното цялостно приключване на старозаветния канон в 100 г. от новата ера при равинския събор в палестинския град Ямния.\nПознати варианти на Стария завет\n§ Еврейската Библия т.н. МАСОРЕТСКИ текст има 39 книги. Този състав е наследен от юдейското предание (Вавилонски Талмуд – Baba bathra – XIV век ), което ги свежда до 24 поради някои сливания на библейските заглавия.\n§ Православната традиция счита библейските книги за 50 - 39 канонични (от еврейски) и 11 неканонични. (редакция на Лукиан) . Този вариант на Библия води началото си от Septuaginta (от старогръцки – седемдесетте)\nОще в дохристиянската епоха, по времето на египетския фараон Птоломей II Филаделф (285 – 247) и по негова поръчка, за нуждите на еврейската диаспора (гръцко говорещите евреи в Александрия) седемдесет книжовници (според някои извори 72) в Александрия, са превели Стария завет от еврейски (ханаански диалект) на повсеместното през епохата на елинизма койне.\nЛегендата разказва, че Птоломей II, наречен Филаделф, събрал на остров Кипър 70 тълковника (преводачи), където всеки, затворен в отделна килия-пещера, самостоятелно превеждал поверения му текст. Когато всички били готови се оказало, че 70-те превода са абсолютно идентични Затова гръцкият вариант на Стария завет бил наречен Septuaginta, т.е. дело на седемдесетте.\nСлавянският превод на Библията е дело на Методий (той не превежда само историческите книги Макавеи ).\n§ Католическа традиция (Вулгата) е дело на св. Йероним. Включва 46 старозаветни книги; II и III книга Ездра, Послание на Йеремия и III книга Макавейска, тя се счита за неканонични\n§ Протестантската Библия включва 39–те канонични книги от еврейския Талмуд, признавани и от Православието.\nКакто вече отбелязах, Старозаветният канон не е оригинална творба, а компилация от народни легенди за Сътворението, кодекс с обредни разпореждания (Изход), кодекс на свещениците (Левит), легендарната история на евреите (Изход) и нравствен кодекс.\nЩе се опитам да интерпретирам някои от библейските притчи от гледна точка на вавилонската митология, семитските обичаи, съвременното природознание и еврейската история.\nАвраамовата жертва (Битие – 22 )\nФормално погледнато – Авраамовата жертва всъщност е жертва на първото родено дете в семейството – честа практика в семитския свят. Първото дете е дете на Бога, защото според традицията в целия Древен Изток девойките прекарват една нощ в храма на върховното божество. Те жертват девствеността си, преспивайки с Бога в лицето на неговия наместник – жреца или неговия пратеник - „чужденеца “, отседнал в храма като случаен пътник. Всяка от тях може да зачене при този контакт. Детето, родено от този контакт е Дете на Бога.\nПринасяйки в жертва първо роденото дете, хората де факто връщали на Бога това, което му принадлежи. Вярвало се, че пролятата млада кръв засилва изчерпаната енергия на вечно умиращия и възкръсващ аграрен бог (така наречените „божества на плодородието” се изчерпвали в усилието си да поддържат вегетацията; затова имали нужда от млада кръв, с която да възобновяват живота си.\nВ известен смисъл Исак е Божий син, защото бил заченат от Сара след детеродната възраст. Исак е даден на Аврам и Сара поради ВЯРАТА им, тоест той е син на обещанието и вярата.\nИ въпреки, че формално прилича на всички жертвоприношения от древносемитския ареал, жертвата на Аврам има коренно различно съдържание: при Аврам става дума за акт на вярата. Той не разбира, защо му е била поискана подобна жертва, но я изпълнява, понеже Господ я иска. С това привидно абсурдно действие Аврам открива нов вид религиозно поведение – вярата.\nВ архаичните теофании има само дължене на свещената енергия в Космоса (Бог–природа–човек–жертвоприношение–Бог) : това, което е било на Бога трябва да му се върне.\nЗа Аврам Исак е ДАР от Бога, а не продукт на пряко и веществено зачатие. Между Бог и Аврам се отваря пропаст, срив в приемствеността. Религиозният акт на Аврам открива ново измерение: БОГ се разкрива като лице, като едно “изцяло различно” съществувание, което заповядва, помилва, иска без никакво рационално оправдание и за което всичко е възможно.\nБиблейската история за Сътворението на света е възвишен дитирамб на Бога–творец, създаден в работните помещения на еврейските духовници.\nВ основата на този разказ лежат древни митове :\n1. За основен в митологиите на индоевропейските народи се смята митът за двубоя между Змеебореца и Змеят на дълбините: Бог Индра при Сътворението на света убива Змея Вритра, освобождава космическите води (те протичат в четири реки по основните посоки на света) , а също така и Слънцето, което се издига, тоест той разключва силите на живота и всичко, което е потенция става реалност.\n2. В шумерската митология – дело на най – древната от човешките цивилизации, има една ПОЕМА за Сътворението на света, известна като Енума Елиш : в началото имало вода и царял хаос; от хаоса се родили първите богове; те решили да въведат ред в света; това разгневило Бог Абзу и жена му Тиамат (представена като змей); бунтовниците убили Абзу, а жена му, която искала да отмъсти за него, разсекли на две. От едната част се образувала Земята, а от другата Небето (женското начало). Кръвта на Абзу се смесила с глината. От тази глина се създал първият човек.\nМоже би ще попитате какво общо може да има между тази мрачна, неизразимо примитивна космогония и възвишена монотеистична история на духовниците, редактирали Стария завет? Американският археолог Джеймс Притчър съпоставил двата текста и открил множество аналогии”: еднаквият ред на събитията: първо е хаосът, създават се небето и небесните тела, разделят се водата и земята, земята се изпълва със живот и накрая – наистина като венец на природата се създава човекът. В композиционно отношение разказът за Сътворението е предговор за историческия разказ – освобождаването на Израил от египетското робство.\nЙосиф – супер интендант на фараона ( Битие 37 – 50 )\nИсторията на старозаветния патриарх Йосиф звучи като приказка: той не е извършвал опустошителни военни походи с каквито се гордеели владетелите на древния Изток, не е увековечил името си с грандиозни строежи като египетските фараони. Той блести с чистотата на своя живот, близък ни е със своята висока нравственост. Поради тази причина неговият образ много често се сравнява с образа на онеправдания най–малък брат от народните приказки, който в крайна сметка получава лавровия венец на победата, а като добавка красивата и добра принцеса и богатството на баща й.\nСъдбата на Йосиф действително се движи по приказната спирала на щастието. Данните на ЕГИПТОЛОГИЯТА доказват, че тази личност и неговият живот не са библейска щуротия: Името “ Йосиф “ е семитско. Навярно означава “Бог да прибави“, тоест с това име се изказва благопожелание Рахил да си има още деца. Епохата на Йосиф се датира като среден бронзов век (XX – XVIII век преди новата ера), т.е. времето на Средното египетско царство. В глава 41 на Битие се разказва как Йосиф изтълкувал сънищата на фараона за идването на 7 плодородни, а след това на 7 гладни години и за това бил назначен за ВЕЗИР. През този период ВСЕМОГЪЩИЯТ ВЕЗИР съединявал в себе си административната, съдебната и полицейската власт; стоял начело на цялата изпълнителна власт – бил върховен пазител на печата; член на военния съвет, отговарял за транспорта по водните пътища. Везирът се именувал: “началник на цялата държава, на юга и на севера“, “съзерцател на тайните на небето”. В резиденцията на Везира и под негов надзор се намирал държавният архив, а под негово председателство – 6 – те съдебни палати. Фараоните, подобно на римските императори нерядко избирали своите висши служители из средата на чужденците и робите. Като пазител на печата (глава 41) Йосиф бил и КАЗНАЧЕЙ или суперинтендант на съкровищницата – “завеждащ всичко, което го има и което го няма “. След като получил “пръстена с печата “ Йосиф бил облечен във ВИСОННА дреха (Битие 41 : 42). Тази дреха е специфична за Египет – от фина ленена материя – символ на фараоновото благоразположение.\nНо ... целта на библейския разказ за Йосиф не е да ни докаже достоверността на този образ, а да ни внуши, че ако Бог закриля някого и този човек живее праведно, без да причинява зло на ближните си, ако умее да прощава стореното зло, ако не търси отмъщение, то ще изгрее и неговата звезда – много преди Второто пришествие. Още на този свят, ако си посял добро, ще доживееш и да пожънеш добро. Само да можеш да чакаш и да работиш за своето щастие без да причиняваш вреда на ближните си.\nПотопът и Ной\nСпоред архаичната теория за цикличното развитие на Вселената, коментирана в предишната лекция, една форма се изхабява и отслабва поради самия факт, че съществува. За да се възземе отново трябва, макар и само за миг, да бъде погълната от аморфното.\nПотопът или наводнението слагат край на изчерпалото се и потънало в прегрешения човечество. Роденото наново човечество обикновено води началото си от спасил се от потопа митичен “ прадед” или от свързано с луната животно. В еврейската традиция това са Ной и тримата му синове.\nВ старогръцката митология първите мъж и жена са Девкалион и Пира. Когато дъждът на Сътворението спрял и облаците се разпръснали, корабът на Девкалион и Пира заседнал върху планината Парнас. Сушата се показала, природата се съживила, но Девкалион и Пира били тъжни и САМОТНИ. Тогава се появил Хермес с крилатите сандали – висок, русокос и синеок: - Желаете ли нещо? –попитал той. - Земята пак да е пълна с хора – отговорили двамата. - Слизайте надолу по планината и както вървите – казал Хермес, – хвърляйте зад себе си костите на вашата майка! Двамата тръгнали по стръмния склон на Парнас, събирали камъните и ги хвърляли зад себе си. Камъните на Девкалион се превръщали в стройни, силни мъже, а тези, хвърлени от Пира - в мили и красиви жени.\nВ индийската митология мъдрецът Ману хваща златна рибка, която предрича края на света и му поръчва да построи кораб, в който да спаси всички растителни и животински видове и чували със 70–те вида ориз. После рибката става огромна риба със златен рог. Това е Бог Вишну, който закриля кораба на мъдреца Ману, отнесен от потопа.\nСпоред Дж. Фрейзър темата е основна в митовете на 130–те индиански племена в 2-те Америки (маите “ Попол–Вух “,” Чилам–Балам“, в т.н. “Календарен камък “ от гр. Мексико).\nИсторически факт е голямо наводнение в Месопотамия, погълнало шумерската цивилизация и дало път на акадското нашествие. Нивото на водата не било навсякъде еднакво; ако се предположи, че центърът на катаклизма е бил някъде в Атлантическия океан, тогава огромната приливна вълна (суперцунами) е била най–голяма при Централна Америка и движейки се на Изток постепенно е спадала. В такъв случай някъде на противоположния край на земята е трябвало да настъпи отлив. В преданията на МАИТЕ и АЦТЕКИТЕ се казва, че водата заливала най–високите планини. Древногръцките легенди твърдят, че е стигнала до върховете на дърветата, а персийските – до височината на човешкия ръст.\nНо в Стария Завет историята на Ной цели да утвърди новия образ на Бога – неговото всемогъщество. Той сключва завет с хората (Битие 9:11 –13), че потоп няма да опустошава земята. Този Бог има власт както над човека, така и над природните стихии. Затова от него човек трябва да се страхува, на него да се уповава, да му служи и вярва.\nЕдем – както казах е вавилонското име на алувиалната равнина по долното течение на Ефрат. Палестина – страната, от която произлизат юдейството и християнството, се намира в югозападния край на така наречения “ ПЛОДОРОДЕН ПОЛУМЕСЕЦ“, който обгражда Арабската пустиня от Персийския залив до границите с Египет. Де факто, описвайки библейския Рай, еврейските свещеници прославят природните богатства на своята страна. От митологична гледна точка притчата за райската градина преразказва един разпространен в езичеството сюжет за ЗЛАТНАТА ЕПОХА.\nВ шумерската митология, легнала в основата на еврейските народни предания, се разказва за една градина, пълна с плодни дървета, в която животните и хора живеят в пълен мир, свободни от страдания и болести. Тази градина се намирала в областта е Дилнум в Персия.\nСтарогръцката митология разказва приказна история за Златната епоха, в която лятото и есента идвали заедно, горите и ливадите били изпъстрени винаги с цветя, песента на птиците се чувала безспир, а хората не знаели какво е болест, скръб и старост. Всеки бил приятел с всички и не искал да има повече от другите. Тези щастливи хора живеели докато им омръзне. След това заспивали завинаги и техните тела изчезвали. Вятърът ги издигал ги над планини и морета и ги отнасял в една цветуща страна, далече там, където залязвало Слънцето. (Островът на блажените). Хора разказвали, че те и до днес живеят там. Щастливи те обикалят света, карат дечицата да се усмихват в своите люлки, преуморените работници, по–леко да понасят тежкия труд, болните – мъките. Те раздават благословии на целия човешки род.\nКато система за ОРГАНИЗАЦИЯ НА ПРОСТРАНСТВОТО (Бог твори космоса), разказът за Рая е библейска интерпретация на “символизма на центъра “. “ Центърът “ е във висша степен областта на свещеното, на абсолютната реалност. Пътят към Центърът е труден път, осеян с опасности, защото това фактически е ритуалът на преминаването от всекидневното (профанното) към свещеното (сакралното), от преходното и илюзорното, към действителното и вечното, от смъртта към живото, от човешкото към божественото. Достигането на Центърът е равнозначно на индианец. Раят е центъра на Земята. Затова Едемската градина е толкова прекрасна. В центъра на Рая Бог е поставил Дървото на познанието. Интересен е фактът, че Дървото на живота е до него, но не в самия център. Със своята забрана Бог пази Дървото на познанието, а не Дървото на живота. Този факт навежда на мисълта за ценностната йерархия на юдеите: животът е преходен, познанието е вечно! Ева не желае безсмъртие, тя иска мъдрост. А мъдростта е скрита в сакралния център. Над този център, горе, БДИ БОГ.\nТекстът на Новия Завет е написан на гръцки език от епохата на елнизма - КОЙНЕ. Само евангелието на Мойсей е писано на арамейски, но скоро е преведено на гръцки. Оригиналите не са запазени до наше време. Най – старите преписи са във вид на папирусни свитъци. От първата половина на II век са запазени и преписи на пергамент. Малко са преписите, които съдържат целия Нов завет. Най–важни от тях са: Синайският – от IV век, Александрийският – от V век, Ватиканският и кодекс на Ефрем Сирин - палимпсест от V век. Традицията отнася написването на Новия завет към втората половина на I век, докато съвременните изследвачи приемат първата половина на II век\nСъвременните учени са единодушни, че евангелията не датират от времето на Исус.\nПри определяне състава на Новозаветния канон църквата се ръководи от 2 принципа: 1) Апостолският авторитет на дадена книга, тоест авторът й да е включен в състава на Христовите апостоли. 2) “Боговдъхновения“ характер на книгата.\nОкончателната канонизация става през IV век на няколко събора : Лаоикитския (381г.), Ипонския (393 г.), Римския (382 г.),\n27 – те книги са разделени на:\n2. Деяния на апостолите.\n3. Послания на апостолите.\n4. Апокалипсис – Откровение Йоаново.\nЕвангелия на Иисус\nВ композицията на Новия Завет евангелията стоят в началото. Но като хронология на написването те са след Апостолските послания, които всъщност са канонизираната кореспонденция на строителите на християнската църква. Подреждането на евангелията в Новия Завет не следва хронологията на тяхното написване. Евангелието на Матей е писано на арамейски, което трябва да ви наведе на мисълта, че това е най–старото евангелие. Това е така, но въпросното евангелие, известно в библеистиката като ПЪРВОЕВАНГЕЛИЕ има малко допирни точки с каноничното евангелие на Матей.\nПрез 66г. избухва голямо еврейско въстание. Тит обсажда Ерусалим и го подлага на гладна смърт. Хиляди евреи загиват в пожара на храма или биват посечени от римляните. Последните зилоти, обсадени в крепостта Масада през 73 г., убиват семействата си и себе си, за да не попаднат живи в ръцете на римляните.\nКатастрофалното поражение на въстанието трябвало да бъде обяснено. Един от начините за това бил да се представи въстанието като наказание за народа, който отхвърлил един Месия в миналото и като най–тъмния час, преди Зората, когато мъртвия водач ще се върне, за да основе своето царство. Отхвърленият месия бил отъждествен с Исус Назарянин, разпънат на кръст от Пилат, едно поколение преди разрушаването на Ерусалим.\nНо Първоевангелието не може да бъде тълкувано като биография на Исус. Това е част от народно еврейско (най – вече есейско) предание, украсено със случки за революционни водачи. Написано в Палестина на арамейски, то било преведено на гръцки от революционни проповедници, които си проправили път до някои средиземноморски градове. В това Първоевангелие Христос не е Бог, проекция на християнската община, а “ Слуга на Бога”, чрез когото “животът и познанието, вярата и безсмъртието“ са станали известни на хората. В Първоевангелието не се споменава разпятието – авторите са заинтересовани от възтържествуването му в бъдеще, а не от “страстите господни“ на кръста. Хлябът и виното не символизират тялото и кръвта на Христос. Хлябът символизира обединяването на божиите люде в царството му (както прашинките на брашното, които се обединяват за да стане хлябът). Тази история е интерпретирана в средновековния наръчник от напътствия ”Учение на 12- те апостоли“).\nПроповядваното в Първоевангелието учение е юдейско сектантство: Исус е месия, Божи слуга, но самият той не е Бог. Идеята на Павел, че Христос бил дух, пребиваващ в християнската община изцяло отсъства.\nРимското евангелие, т.е. новозаветното евангелие на Марко\nЗа да могат да се противопоставят на тази пропаганда привържениците на Павел се нуждаели от свое евангелие. Първият опит в тази насока било ЕВАНГЕЛИЕТО ОТ МАРКО, чийто първоначален вариант бил създаден наскоро след потушаването на еврейското въстание, когато Първоевангелието било стигнало до Рим. Авторът е същият Марко, който в ранното християнско предание е спътник ту на Петър, ту на Павел и е братовчед на Варнава. Целта на Марко е да преобрази Исус от Първоевангелието по подобие на Павловия Христос. У Марко Исус е божи син чрез Божия Дух, който слиза върху него при кръщението му и му дава власт над демоните, болестите и смъртта. Тук все още липсва епизода с девственото зачатие (включен по–късно ) и за това Исус е възприеман като луд от околните.\nЗа да откъсне християните от всякаква подривна дейност и да се понрави на Рим, Марко съзнателно прехвърля вината за смъртта на Исус от Пилат Понтийски върху евреите, за да може да оцелее – той, евангелието и християнството.\nСирийското евангелие, т.е. новозаветното евангелие на Матей\nСмъртта на император Домициан осигурява няколко спокойни години за християнството. Вдъхновителите на Павловото учение започват плахи постъпки за постоянен мир с Рим. За тази цел църковната литература трябвало да бъде написана наново, съперническите версии на Петър и Павел – окончателно примирени и съгласувани.\nВ началото на II век един сирийски християнин обединява еврейския Матей с Павловия Марко и съставя за източните църкви, в които се четяло на гръцки, Евангелието което днес ни е познато като Евангелие според Матея.\nПо онова време евреите имат числено превъзходство в източните църкви. Целта на автора е да ги откъсне от еврейското им минало. Резултатът е една странна компилация, в която авторът съчетава противоречиви източници, без да влага много ум в това - Исус е евреин, „син на Давида и син на Авраама“ (1 : 1), но той също е и Божият син на Павел (26 : 17 – 19). С целия си наивитет и с всичките си противоречия, това Евангелие е неоценимо поради ранния материал, запазен в него, който отразява “като през мътно стъкло“ революционния характер на ранното християнство. Първоевангелието е окастрено пред очите ни: учението е смекчено – бедните стават “нищите по дух“ (Мойсей 5 : 3 ); гладните – “които гладуват и жадуват за правдата“ (Мойсей 5 ; 6); заповедта към богатия да продаде всичко, което има и да го раздаде на бедните е ограничена от условието: ако искаш да бъдеш съвършен“ (Мойсей – 19 :21 ). Историята на девственото зачатие бива вмъкната по–късно, вероятно в Египет, където такива митове били популярни.\nЛука - лекарят\nСкоро след съставянето на Марковото евангелие един далеч по – голям художник написва около 80 г. от Христа третото евангелие и Деяния на апостолите.\n„Послание към колосяните“ нарича Лука лекар. Вероятно той е съчинил книгата си по поръчка на високопоставен римлянин, служил в Кесария - римската столица на Палестина. Авторството на Лука се потвърждава едва в края на II век от Ириней. Вероятно евангелието е писано в Рим.\nЛука обединява еврейските и Павловите източници, за да се получи евангелие, пригодно за четене в църкви, в които има и Петрови и Павлови елементи. Разказите за раждането на Йоан Кръстител и Исус от началото на евангелието рязко се отличават по стил от изящния гръцки език на предговора. Изглежда са взети от някоя еврейско–християнска фолклорна поема и Лука запазва непокътнат открито революционния й дух. В този източник не се споменава за ДЕВСТВЕНО РАЖДАНЕ. Стих 34, 35 от глава I на евангелието от Лука са явно подправени с чужд текст, което личи от неуместния въпрос (“Как ще бъде това, тъй като мъж не познавам?” ), вложен в устата на Мария. Фалшификацията става още по – ясна във II глава, където Мария и Йосиф на 5 места са наречени родители на Исус, а за девственото зачатие вече не се споменава. Освен това в началото на евангелието Лука вмъква едно родословие на Исус, различно от това у Матей. Това би било безсмислено, ако Лука не вярва, че Исус е син на Йосиф.\nПървоизточници на евангелието на Лука са евангелието от Марко и Първоевангелието, който той доукрасява, за да приповдигне елемента на чудотворството и за да внуши Павловата идея за отричането на евреите и приемането на езичниците. Целта на Лука е да подчертае, че Исус е бил отречен от евреите още от самото начало. Той възпроизвежда точно Марковия разказ за целебната мисия на 12-те апостоли, като добавя едно описание за мисията на още 70 ученици, които се срещат само у него. Това символизира евангелизирането на целия езически свят, защото според еврейската традиция 70 е числото на народите, а 12 – числото на израелските племена. По подобие на Павел, Лука отрича идеята за материалното хилядолетие (Лактаций ), като влага в устата на Исус думите: “Божието царство е във вас“ или “сред вас“ (Лука – 7: 20, 21). Установяването на Царството Божие не е бъдещо събитие, а факт за вярващите. Лука не пропуска случая да възвеличае Павловото християнство в ущърб на която и да е разновидност на юдейството (разказите за вечно заетата Марта и съзерцателната Мария; за блудния син; за 10 – те прокажени). Характерни само за Лука, тези истории внушават поуката, че изпълнението на Закона (Тора) е нищо, а приемането на Христос – всичко. Отговорността за разпятието е прехвърлена на евреите.\nЛука не е безкомпромисен привърженик на Павел. Неговата цел е да спои съюза между Петровите и Павловите християни в една църква. Неговият Исус не е мистичен Бог, както Исус на Павел, а “мъж ”, засвидетелстван от Бога и поставен от него като “господ и помазаник“ (Деяния 2 : 22, 36). Лука подчертава човешкия му произход на всяка крачка. Той е Божи син, станал такъв при слизането на Светия Дух при кръщението му, но не като сам Бог. Лука и само Лука е отговорен за романтичната сцена с грешницата в дома на фарисея (отъждествявана с Мария Магдамена) , за каещия се разбойник на кръста (Варава). Като че ли целта му е да омаловажи претенциите за божествения произход на Исус - при разпятието стотникът, който и у Марко, и у Матей казва: “Наистина тоя беше син на Бога“, у Лука казва само: “Наистина тоя човек бе праведен“ (Лука 23 : 47). Накрая Лука скъсва с Павел и спечелва простите си читатели, като дава на възкръсналия Исус тяло от “месо и кости“, което може да ходи, да говори и да яде (Лука 24 : 39 – 43).\nЛука е допринесъл повече от който и да е автор за създаването на КОЛЕДНИЯ и ВЕЛИКДЕНСКИ МИТ на народното християнство.\nЕфесянското евангелие на любимия Иисусов ученик Йоан\nСлед второто еврейско въстание църковните водачи намират за необходимо, повече от всякога, да отделят християнството от юдейството. Това е целта на евангелието, която християнската традиция приписва на Йоан. Евангелията на Марко, Лука и Матей са известни под общото име СИНОПТИЧНИ, което идва от гръцки - “синопсис“ ще рече “общ поглед“. Те като цяло се приповтарят и навеждат на мисълта, че са писdни въз основа на общ източник (Първоевангелието, устни предания и легенди).\nЕвангелието на Йоан се базира на съвсем различни източници.\nЗа четвъртия евангелист не се знае нищо. Ириней, който твори през 180 г., ни казва, че евангелието е писано от “Йоан, ученика на Господа “. Всъщност той едва ли се е казвал Йоан. Ако не се брои Йоан Кръстител, това име не се споменава и в самото евангелие. Ученикът, когото обичаше Исус без съмнение е вмъкнат в разказа, за да го направи по–достоверен. Някои изследователи смятат за “любим ученик на Исус“ Лазар от Витания – братът на Мария.\nПредполага се, че авторът е бил уважаван презвитер от ефеската църква през царуването на Траян. Той положително е евреин - в стила му се срещат подчертани семитизми, но е бил толкова отчужден от своя народ, че четвъртото евангелие е най – антиеврейската творба в Новия завет. Тук липсват сцените с раждането на Исус; не се споменава нищо за родословието му; началото е почти ГНОСТИЧНО по характер. На учението на λσγσς е придадена алегорична форма: тъмните демонични сили на света не могат нищо да разберат, нито да победят божествения λσγσς (Йоан 1 : 1 – 5). Филон от Александрия бил нарекъл λσγσς еднородния Божи син, чрез когото бил създаден светът, който нарежда и разполага с всички неща, светлината, чрез която човек би могъл да познае иначе непознаваемия Бог. (това всъщност е определение на християнския Бог.) Филон вярва, че λσγσς приема човешки образ. Мойсей и брат му Аарон били λσγσς , въплъщение на λσγσς . Йоан от Ефес отъждествява λσγσς с Исус Навин – разпънат на кръст, като “цар юдейски“ по – малко от век преди това. Йоан Кръстител и Исус вече не са революционни проповедници.\nКръстителят става “човек изпратен от Бога“ (Йоан 1 : 6- 9), който трябва да обяви идването на земята на един прежди съществуващ Божи син (Йоан 1 : 29 – 34)\nИсус, макар и още да е син на Йосиф (евангелистът не знае нищо за девственото раждане), става Божи син, когато λσγσς го обладае и от този миг се освобождава от всички човешки ограничения. Той изявява открито всезнанието си пред най–близките си ученици, отрича се от майка си: “Какво има между мене и тебе, жено?” (2:4) и доказва божествения си произход като превръща водата във вино, както се твърди, че правел Дионисий, всяка година в Андрос, недалеч от Ефес, където е писано Йоановото евангелие (митът за вечно умиращият и възкръсващ бог).\nЗа Исус няма земно хилядолетие. Той казва на Никодим (олицетворение на материалистичното юдейство), че Царството Божие е за „родените изново”(Йоан 3 :18- 19). Припомнете си Мойсеевото петокнижие: „роденият роб, не може да бъде свободен”, но тук човекът, може да промени съдбата си, ако повярва.\nБогочовекът може да бъде открит в редица проповеди - нахранването на 5000 души, изцеляването на слепия по рождение, възкръсването на Лазар, епизодът, в който заявява, че Той е небесният хляб, светлината на света, възкресението и живота. Това са примери, които доказват реализация на Павловата идея. Текстът е с определено антиюдейски характер.\nСпоред Йоан, тъй като евреите приемат погрешно Иисус за обикновен човек, и считат твърденията му за богохулство или безумие, Той порицава като чада на Дявола не само свещениците и фарисеите, НО и ЦЕЛИЯ НАРОД, дори и повярвалите в него евреи. (Йоан 8 :31 – 47).\nСатанинският характер на евреите е неразривно свързан с техния национализъм. Християнството е наднационална, световна хегемония. То се стреми да е УНИВЕРСАЛНА религия. След като нахранва 5000 души, народът иска да го обяви за цар. Исус предотвратява това като изчезва. За него е царството небесно - еврейското не му е нужно.\nВ това евангелие ИСУС Е БОГ В КЛАСИЧЕСКИЯ СМИСЪЛ НА ДУМАТА, който подобно на божествата на сирийци, финикийци, египтяни и гърци, трябва да умре, за да възкръсне изпълнен с нови сили.\nИма нещо отблъскващо в тази картина на Бог в човешки образ, който подмамва със загадъчни думи нищо неподозиращите евреи, за да попаднат в приготвения капан. После презрително им се предава, за да премине през старателно подготвения сценарий на смъртта и възкресението. Този епизод напомня за Дионис, който играе с Пенитей във “Вакханките на “ Еврипид“. Отговорността за разпятието отново е хвърлена върху евреите, дори много по–тежко отколкото в синоптичните евангелия. Исус казва на Пилат, че неговото царство не е от този свят. В отговор Пилат го обявява за невинен и само при заплахата, че ще го доложат на цезаря, той позволява да го разпънат. Цялата творба е наистина преднамерена, за да докаже ТЕЗАТА, че в заслепението си евреите не само не познали въплътения Бог, когато го видели, но извършили най–голямото богохулство, като го убили.\nКато не се задоволявали с идеята за несъществуването на материално хилядолетие ГНОСТИЦИТЕ отхвърляли Стария завет и виждали в Бога на евреите същество, противоположно на Бога, който им се бил открил в Исус. В оригиналния си вид четвъртото евангелие е ГНОСТИЧНО евангелие. В него Исус отрича юдейството из основи; юдеите никога не са познавали Бога; те изпълняват делото на своя баща – дявола. Исус от Йоанвото евангелие отрича еврейското учение за бъдещо възкръсване и съд (Второто пришествие – Апокалипсис) – вярващите и без това имат вечен живот; невярващите и без това са осъдени.\nВ Ефесянското евангелие се говори сравнително малко за Галилея, евангелието е посветено на края на живота на Исус, случките са от Юдея и Йерусалим; съдържа епизоди и събития, липсващи в другите евангелия; описана е сватбата в Кана; обяснена е ролята на Никодим и Йосиф Ариматейски (в чиято градина бил разпънат Исус и на когото Пилат предава тялото); сюжетът с възкресяването на Лазар (някога описан и в Марковото евангелие) разкрива обред на инициация – ритуална смърт.\nВъз основа на всичко това съвременните учени смятат че, макар и писано късно, евангелието от Йоан е може би най – достоверното от гледна точка на историята; най – сигурният източник на информация от книгите на Новия завет.\nНепреклонното антиюдейство на ІVто евангелие бива смекчено в едно второ издание, канонизирано днес. В него се казва, че “спасението е от юдеите“ (Йоан 4 :22; 5 : 37 – 38; 8 :19, 23, 38; 42 – 44; 54 – 55) и от потвърждението на едно бъдещо възкресение и “бъдещ съд в последния ден“ (Йоан 5 : 28 – 29; 6 : 39 – 40; 44; 54 / 3: 16 – 19, 5 :24).\nБиблейската писмена традиция познава поредица гностични евангелия: Евангелие на Тома, известно у нас като Детство Исусово; 2. Евангелие на Истината; Евангелие на египтяните; Евангелие от Мария; Евангелие от Филип. Тези евангелия са известни като\nСВИТЪЦИТЕ от НАГ ХАМАДИ\nПрез 1945 г. като търси мека и плодородна почва, един селянин от Наг Хамади в Горен Египет изравя червена глинена делва. В нея има 13 старинни ръкописа – папируси или свитъци, подвързани с кожа, която семейството използвало за подпалки. Един от свитъците нелегално бил изнесен от страната, откупен от фондация “ Карл Густав ЮНГ “. Оказало се, че това е прочутото днес Евангелие на Тома (“Детство Исусово“). През 1952 г. египетско правителство изземва останалите свитъци от Наг Хамади. Едва през 1961г. се събира екип от специалисти, за да препише и преведе материалите. През 1972г. излиза първото фототипно издание. През 1977г. всички материали в английски превод са издадени в отделен сборник. Учените датират свитъците приблизително 150 г., а един от тях съдържа материали по–стари от четирите евангелия на Новия завет.\nВ старата българска литература “Томино евангелие“ или “Детство Исусово“ е апокрифен писмен паметник разпространяван от дуалистични еретически учения, в чиято основа лежи ГНОСТИЦИЗМА.\nЕвангелие от Петър – екземпляр от него е намерен през 1886г. в една долина в Горен Нил. Според него Йосиф Ариматейски е близък приятел на Пилат. Пак Евангелие на Петър казва, че Исус е погребан в “Йосифовата градина“, която навежда на мисълта, че Разпятието е инсценировка.\nНесъответствия в Евангелията\n1. Родословието и раждането на Исус: само Матей и Лука споменават как се е родил Исус, но според Матей Йоан е от знатно потекло, защото чрез Соломон той е “син Давидов“; според Лука, семейството на Йоан, макар и от Давидовото коляно, не е така знатно. Марко разказва легендата за “бедния дърводелец“!? Според Лука, след раждането на Исус на поклонение идват пастири; според Матей – мъдреци\n2. Местоживеене: а) ако се вярва на Лука – семейството живее в Назарет и заради преброяването се преместват във Витлеем, където Исус се ражда в бедняшка ясла. б) според Матей семейството на Исус открай време си живее във Витлеем, родителите му са заможни и Исус се ражда в къща. По – късно Йосиф бяга в Египет, за да спаси сина си от цар Ирод. След като се връща в Палестина се заселва в Назарет.\n3. Денят, когато Исус е разпнат на кръста :\nа) Йоан – в деня навръх Пасха\nб) според останалите – на следващия ден\n4. Характерът на Иисус.\nа) Лука – кротък като агне\nб) Матей – “ силен и величествен цар, дошъл да донесе не мир, а меч!”\n5. Последните Му думи на кръста :\nа) Матей и Марко : “Боже мой, Боже мой! Защо си ме оставил?”\nб) Лука: “Отче! В твоите ръце предавам духа си!”\nв) Йоан: “Свърши се!”\nЕвангелията не датират от времето на Исус и не могат да бъдат разглеждани като негови автентични биографии. Гръцката дума ЕВАНГЕЛИЕ, със семантика на БЛАГОВЕСТИЕ, е много точно употребена: по време на потисничество, гражданско и обществено недоволство, безкрайни въстания, когато хората непрекъснато се надяват, очакват и мечтаят, че ще се появи законният им цар, който ще стане светски и духовен водач и ще освободи народа си, вестта за появата му е БЛАГА! Колкото до политическата свобода, подобни надежди са жестоко потъпкани от унищожителната война през 66 – 74 год. Що се отнася до религиозната свобода, народните стремления не само намират отклик в Евангелията, но и са разпалени още повече от тях.\nВторият том на Лука, продължава дейността, насочена към примиряване на Павловото и еврейското християнство. За да предразположи своите еврейско–християнски читатели Лука ограничава броя на Апостолите до 12 (сакрално за евреите число), но после неусетно премахва това ограничение като дава титлата Апостол на Павел и Варнава, но те остават подчинени на Първоапостола.\nВсички различия между Павел и палестинските Апостоли са пропуснати. Петър е първият, който проповядва евангелие сред езичниците и отхвърля еврейския закон; Павел проповядва само това, което Петър вече е казал и той не е по–малко евреин от Първоапостола. Речите на Петър и Павел провъзгласят, че еврейските пророчества са се изпълнили със смъртта и възкресението на Иисус и че спасението е достъпно за всички, които се разкаят и кръстят в негово име.\nЛука е безкомпромисен по отношение на Римската империя – църквата ТРЯБВА да се ПОМИРИ с Рим! Затова в неговите текстове римските чиновници навсякъде са благосклонни и неутрални. Според Деянията враговете на християнството са или мошеници или евреите. Деяния на апостолите завършват в Рим - Павел очаква заведения срещу него процес и безпрепятствено проповядва учението си.\nС Евангелието и Деянията Лука си остава един от най – великите романисти в света.\nПослания на апостолите\nОфициално установената религия през IV век не е била култ на един загинал еврейски месия, а култ на един Бог–изкупител. Посланията на Павел и Четвъртото евангелие формулират ЦЪРКОВНИЯ СИМВОЛ НА ВЯРАТА.\nВъв вида, в който познаваме Посланията, нито едно от тях не изглежда автентично. Още по-малко е дело на посочения автор. Първият сборник от Послания е направен през 140 год. от гностика Маркион. От времето на Павел са изминали 80 години, през които текстовете са били значително редактирани. От гледна точка история на християнството, те значително се различават от Деянията и могат да се използват за проверка на техните формулировки.\nПослание на ап. Павел към галатяните повтаря сцената на покръстването на Павел в Дамаск, след което той получава вътрешно просветление: „Господ благоволи да ми открие сина си” ( ПГ 1:15-16 ). Павел стига до заключението, че не трябва да се бори срещу народното месианство с помощта на закона. Сред месианците той открива дух на солидарност и другарство, толкова нужни на света.Това според него е божествено. Затова той не може да ги преследва повече. Но трябва да спаси хората от лъжовни водачи и от главоломно сблъскване с Рим.\nПавел решава да проповядва СПИРИТУАЛИСТИЧНО МЕСИАНСТВО. Ето защо той слиза сред масите и заговорва на техния език. Той проповядва една мистична религия, в която Христос от революционер-пропагандатор бива преобразен в божествен дух, чрез който смъртните биха могли да получат безсмъртие. Павел премества Божието царство от този свят в отвъдния. Посланието датира от I век .\nПавел от Деянията и Павел от ПГ са две различни личности. Смята се, че Посланието е дело на съмишленик на Павел. В Посланието на Павел до галатяните Бог открива сина си не на Павел. Бог е Павел. Христос не е човек, които някога е живял, а божествена сила, обладаваща страдащите вярващи – „разпъната” и все пак жива:\nСъразпнах се с Христа\nИ сега вече не аз живея\nНо Христос живее в мене.\n( Гал. 2:20 )\nВъзприема се като компилация, в която едно достоверно окръжно послание на Павел е било преработено в проповед. Достоверните му части са писани през 51-52 год. – скоро след като Павел посещава Коринт. Посланието разкрива същността на Павловото учение: Христос, когото Павел проповядва се отъждествява с ЛОΥОS (“единородния божи син“ на Филон от Александрия); Павел проповядва революция, но революция изцяло духовна и не от този свят (I кор. 1:23-29); за Павел целият материален свят е грешен и обладан от демони; човек може да бъде спасен не чрез война по плът, а чрез Божие посредничество, чрез .ЛОYОS „божията сила и божията мъдрост“, въплътени в последователите на Павел, срещу които демоните са безсилни; хората не могат „да излязат от света“, но могат да водят целомъдрен, трезвен, аскетичен живот; да бъдат доволни от положението си и да не се опитват да го променят (различна от притчата за Йосиф); Павел прави извода, че наложената от юдейството забрана на някой храни е суеверие; В чл. ХI разглежда първоначалното причастие или господнята вечеря, която при Павел е непринудено обща трапеза.\nПавел тактично се опитва да разубеди „говоренето на езици„, възторженото и несвързано говорене, което придружава религиозния екстаз при неграмотните хора в полза на свързаното проповядване:\n„Езиците си имат значение; но само един Бог знае какво значат. Ако външен човек посети събранието, той БИ ВЗЕЛ ПОДОБНО ДЪРЖАНЕ ЗА НЕВМЕНЯЕМОСТ, докато проповядването би могло да го покръсти.“\n( I кор. 24:40 )\nВ чл. 12, 16-17 се говори за Св. причастие. Тук с думата Христос се обозначават всички вярващи взети заедно. Последователите на Павел не смятали, че на събранията ядат тялото Христово и пият кръвта му. Те вярвали ,че като ядат и пият заедно „стават част от Христовото тяло“. Те самите ЗАЕДНО образували това тяло. Ето защо техният Бог не бил вече царят на зърното или духът на дървото, а отражение на нуждата им от другарство и солидарност. „Христос-Исус” от хора отритнати от обществото, ги сливал в едно цяло. Петнадесета глава „За възкресението“ е риторична поема за възкресението, в която възкръсването на Христос е свързано с възкресението на всички християни. Христос не е историческа личност, а ЛОYОS, въплътен в християнската община, чрез когото християните ще победят смъртта и ще станат безсмъртни. В Посланието материалният свят е отхвърлен като неизкупим. Христос, когото Павел проповядва е Божи син, а не човешки син. У Павел „божието царство” е царство не от плът и кръв, а царство на духове, освободени от властта на материята, посредством чудо.\nСъдържа решаващи доказателства, Христос от Павловите църкви не е историческият Исус, разпънат на кръст в Юдея. Павловият Исус е „духът” ( II Кор 3:17-18) и образ на Бога ( II Кор 4:4) – едно от названията, които Филон употребява за ЛОYОS.\nНай-подчертано еврейската книга на Новия завет е Апокалипсисът\nКъм 93 – 95 год. един еврейски християнин в Мала Азия, навярно някой, който бил избягал от Палестина 20 год. преди това, събрал пророчества от времето на еврейското въстание, прибавил много нов материал към тях и създал поемата, позната като Апокалипсис.\nАвторът пише на гръцки като на чужд език, който никога не е владеел до съвършенство. Тематиката и езикът са взети изцяло от еврейските пророци. В тази съкровищница от напластена образност, авторът изсипва цяло богатство от ИНВЕКТИВА (рязко изобличение; оскърбителна реч) нажежена до бяло, която можело да бъде написана само от еврейски революционер от времето на Флавиите. Той е изпълнен с омраза срещу Рим и мисионерите на Павел, които проповядват подчинение на Рим. Седемте глави на змея в Апокалипсиса са седемте големи провинции в Римската империя: Галия, Испания, Африка, Мала Азия, Армения и Месопотамия, Юдея и Сирия, Балканския полуостров.\nПредставата на автора за „Божието царство” е съвсем материалистична и противоположна на Павловата. Месията, символично изразен в поемата чрез заклано агне, отражение и олицетворение на мъчениците от всички епохи, е изкупил с кръвта си едно земно царство за човеци от всяко племе, език, люде и народ. (Откр. 5:9 – 10; 13:8 ). Четиримата конници (заимствани от Захария) носят война, глад и мор за човечеството. Ерусалим е стъпка под краката на езичниците. През това време ЗВЕРЬТ – Римската империя – олицетворение на Сатана – убива тези, които отказват да боготворят образа му. (Доминициан) Но дните на Антихрист са преброени. Ангели летящи в небесата, провъзгласяват, че часът на Съда е настъпил, че „падна великият Вавилон„ (Рим) и че тези, който се покланят на императора вечно ще бъдат преследвани с огън и жупел. С превръщането на Рим в димящи развалини, Божието царство настъпва на земята. Месия–войн, облечен в изпръскани с кръв дрехи, предвожда небесното войнство, за да унищожи неприятеля си. Звярът – император е хвърлен в ада.\nВ края на хилядолетието пророкът, подобно на Йезекил предвижда една последна война между светиите и новите неприятели от всички краища на земята и една окончателна свръхестествена победа. Тогава ще настане последния съд на мъртвите, когато малодушните, предателите, идолопоклонниците ще отидат в ада при Нерон. Ще бъдат сътворени ново Небе и нова Земя и нов Ерусалим, в който Бог ще живее с хората и където смъртта, скръбта и страданията повече няма да съществуват. Картината на Земята преди и след Сътворението на Божието царство много напомня халдейското учение за „Голямата година“, преработено от християнския апологет Лактации в теорията за шестте Еона и осмото хилядолетие. Макар и изпълнена с чудеса утопията на автора от начало до край е земна и материална.\nНовият Йерусалим е новозаветния вариант на Райската градина. Вратите му са отворени за всички, освен за идолопоклонниците, чародейците, убийците и подобните на тях.\nВ широкия смисъл на думата Библията е история на човечеството, която звучи доста оптимистично. Композицията на Библията е подчинена на митологичната триада ПОРЯДЪК – ХАОС - ПОРЯДЪК→ РАЙСКАТА ГРАДИНА – хаосът започнал с първородният грях, който ще завърши с Второто пришествие и Новият Ерусалим – възстановения порядък.\nЗащо Иисус трябва да умре?\nЗа да бъде разпространена от Палестина в Сирия, Мала Азия, Гърция, Египет, Римската империя и Западна Европа новата религия трябва да бъде „адаптирана“ за хората в тези райони. Новият Бог не бива да отстъпва по мощ, величие и чудотворство, на божествата, които трябва да измести. В хенотеистичните религии, предшестващи монотеистичното християнство, e широко застъпена древната идея за прераждането: гибелта и съживяването на Озирис в Египет; насилствената смърт и възвръщането към живот на бог Тамуз (Адонис); смъртта на Атис и възкръсването му след три дни; разкъсването на парчета и прераждането на Дионисий. Тази идея е широко разпространена в земеделските общества. Това е митологичният образ на вегетацията.\nВ градовете обаче тези митове за смърт и възкресение били преосмислени в надежда за продължаване на живота при по-добри условия, в един по-щастлив свят ОТВЪД ГРОБА. Така поклонниците на Озирис, чиито култ бил разпространен от Египет до Гърция и Рим, смятали, че, възкръсвайки той им осигурява живот в един по-добър свят. Орфическите братства в гръцкия свят, свързани с култа на Дионис, проповядвали, че душата на човека е била погребана в тялото заради грях, но чрез много прераждания, чрез аскетичен живот тя можела да бъде освободена от „колелото на раждането” да добие първоначалната си божественост. При приемниците на Ал. Македонски еврейските народни маси възприели от ПЕРСИЙЦИТЕ (Зороастризма) схващането за живота като вековна война между силите на доброто и злото, в края на които мъртвите ще бъдат възкресени и възнаградени според делата им. ЕСЕИТЕ (утопичните „леви” фарисеи – смята се, че тяхното учение лежи в основата на ранното християнство) посредством питагорейците възприели орфическата идея за ПЛЕННИЧЕСТВОТО НА ДУШАТА В ТЯЛОТО и ОСВОБОЖДАВАНЕТО Й ЧРЕЗ АСКЕТИЧЕН ЖИВОТ. Така естествено се ражда идеята, че МЕСИЯ, божият представител на ЗЕМЯТА, подобно на древните царе трябва да умре и възкръсне, за да може народът му да живее.\nРАЗПЯТИЕТО - християнска интерпретация на пренасянето на вожда в жертва\nВ античния свят магьосникът или врачът е първият бог – вожд. Той се избира за определен период от време, защото се смята, че с времето неговите сили намаляват. Когато идва краят на царуването магът – вожд бивал убиван. По-късно вождът – фараон бил „божи наместник”. В края на определен срок от него се очаква да умре, за да подсили изчерпаните възможности на Бога. Фараонът обаче искал да живее и някой нещастник заемал мястото му. В древен Египет тази нещастник олицетворявал Озирис – бога на зърното. При смъртта му фараонът бил почитан като Озирис – както би станало ако той самият бил умрял. Във Вавилон обличали в царски дрехи един осъден на смърт; позволявали му да се забавлява 5 дни с наложниците на царя; бичували го и го убивали – вместо царя. В Мексико обреченият бил щастлив цяла година.\nПодигравателното обличане на Исус в роба и коронясването му (Матеи: 26:56; Марко 24:50; Лука 23:49) не можем да считаме за исторически факт. Човешките жертвоприношения били широкоразпространени в древните общества. Евреите заслужено се гордеят с тяхното премахване.\nКогато се стига до съчиняването на разказа за Месията – мъченик, който ще се завърне като победител над смъртта, съвсем естествено е подробностите да се вземат от старите жертвени обреди.\nСпоменато в един пасаж при Матей и в два стиха от Лука, девственото зачатие е по-късна прибавка в евангелските текстове, резонанс от езически мит, чието начало можем да проследим до праисторическата епоха, когато същността на бащинството е била непозната и следователно всяко дете се е считало за родено от девица. От тук боговете, създадени по човешки образ, първоначално също били считани за родени от девица: египетската Изида зачева Хор след като съпруга й Озирис е вече мъртъв; вавилонската богиня Ищар поначало няма съпруг.\nВ по-древните митични пластове Богиня – Майка е земята – майката на човечеството и на всички неща. Докато същността на бащинството не бива осъзната, Богинята – майка няма нужда от съпруг. В ИНЦЕСТА (божествения брак) край богинята има мъж, който е с неопределен статус – неин съпруг и син едновременно.\nИсус в яслите\nРазказът на Лука може да се проследи до легендата за бога на скотовъдните племена Хермес изобразяван, положен в кошница вместо в люлка. Приказният мотив за царското дете, положено в кошница и хвърлено в река (Море), за да се завърне възмъжал и поеме престола.\nПо време на зимните празненства на Дионис, на остров Андрос в Егейско море – недалеч от Ефес, където било написано IV Евангелие се е вярвало, че всяка година на 6 януари от една чешма в храма на Дионис е тече вино. Едва ли може да е случайност фактът, че католическата църква празнува чудото в Кана на 6 януари.\nАвторите на мита за Исус събрали странстващи легенди, примесили ги с исторически личности, систематизирали сходните черти между разказите за езическите богове и разказите за Исус и търсели в небесата звездни обяснения за двете. Те са оставили без отговор въпроса: защо хората, на които бил необходим мистичен култ, са се главоболили да създават нов, вместо да използват някой от вече познатите. Съзнателно променяно, юдейството се превръща в идеология, целяща установяване царството на справедливостта на земята. Голяма част от евангелския разказ е сливане на еврейската надежда за идването на Месия с легендите за Бога – изкупител или някакъв вожд – мъченик. По някакъв начин една историческа личност, за която знаем твърде малко, става обект на митични разкази: за един превъплътен Бог, за девствено раждане; за мистична смърт; за погребение и възкресение.\nНо в основата на Павловото християнство, разпространявано днес, ляга не историческата личност Исус, а митът за превъплътения бог.\nНовият завет съдържа непреодолими противоречия: един еврейски месия от човешки произход, който все пак е бог от самото начало; едно материално божие царство на земята и при все това царство не от този свят, което не може да бъде наследено от кръв и плът; порицаване на богатите и видения за падането на Рим успоредно с увещаване на робите да служат на господарите си; мечтите са хилядолетието на бедните и гладните и мистичното бягане от действителността на по-състоятелните.\nДогматичната, авторитарна страна на новата религия става идеология на феодализма.\n1. Бейджънт, М. и други. Светата кръв и свещеният Граал. Абагар – Холдинг. С. 1994\n2. Робертсън, А. Произход на християнството. НИ, С. , 1991\n3. Библия. Св. Синод, С. , 1991\n4. Петканова, Д. Старобългарска литература – енциклопедичен речник, Петър Берон, С.1992\n5. Кирило – Методиевска енциклопедия, А – 3, БАН. С., 1985 ( Том I – 1983; том II – 1996 )\n6. Пълна православна библейска енциклопедия, том 1, В. Търново.1993\n7. Вечното в двата библейски завета ( сборник ). Слово, В. Търново, 1994\n8. Елиаде, М. Митът за вечното завръщане. Хр. Ботев, С. ,1994\n9. Елиаде, М. Трактат по история на религиите. Лик, С., 1995\n10. Фрейзър. Фолклорът в Стария завет. С. , ОФ.1989\n11. Фрейзър. Златната клонка, ОФ, С. 1984\n12. Жилсон, Бьонер. Християнската философия. УИ “ Климент Охридски” С., 1994\n13. Тахмасян, А. Основни учения на Библията, Унисон. Варна, 1992\n Това е втория потоп в старогръцката митология; първият е по времето на Огигес цар на Беотия. След него Атика не била обитавана 250 години според античните автори; третият потоп е при Дардан; така се появили Дарданелите.\nПубликувано от assoc. prof. Lina Lecheva a PhD в вторник, юли 19, 2016


NIS2007 ревю | Addons for nLite\nПо това време на годината компанията Symantec обикновено пуска нова версия за повечето от своите продукти.\nТази година не е изключение и ето, че новия Norton Internet Security 2007 е вече факт.\nРеших да го инсталирам и да преценя как се развива продукта, който отдавна съм избрал за моя защитна стена и антивирусна програма.\n15 дневно пълнофункционално демо на програмата може да се изтегли ТУК\nЛинк за изтегляне на NIS2007 ще получите на email.\nИнсталаторът е голям ~ 40MB\nИнсталацията е лесна и не оставя почти никаква възможност за намеса от страна на потребителя.\nПреди инсталирането може да направите сканиране, ако имате съмнение, че операционната ви система е заразена, или да въведете серийния си номер, за да премахнете ограничението от 15 дневен пробен период. Веднага щом инсталирате NIS2007, ъпдейтващия модул ще ви подкани да си свалите ъпдейти на дефинициите и т.н.\nОбщия размер на ъпдейтите беше ~ 3,5MB. Сървърите са достатъчно бързи и отнема секунди да изтеглите ъпдейтите.\nСлед като програмата се инсталира успешно и се ъпдейтне ще трябва да рестартирате.\nСлед рестарта ще забележите, че NIS разполага своя икона до часовника в system tray-а. Новия интерфейс е приятен, много опростен и със сигурност няма да създаде проблеми дори и на хората, които за първи път се сблъскват с програмата. Може би на по-напредналите потребители възможните настройки ще се сторят прекалено ограничени, но това е в концепцията на този защитен пакет: “инсталирай и забрави”.\nАко има събития нетърпящи отлагане NIS2007 ще ви докладва и с натискането на един бутон ще вземе необходимите мерки.\nДобро впечатление прави възможността за бързо сканиране на системата (освен традиционното пълно сканиране). Quick scan отне съвсем малко време и докладва, че системата не е заразена.\nПотребителите на Internet Explorer ще останат впечатлени от грабващия вниманието панел, който NIS разполага под лентата за адреси. Неговата цел е да предпази потребителя от phishing сайтове.\nВ лог-а на програмата може да се разгледат много удобно всякакви статистики за връзки, портове и всякаква друга мрежова информация.\nЗа съжаление такъв панел не се разполага в Firefox и тази защита едва ли е налична там.\nСигурно много от вас се чудят колко ресурси отнема целия пакет и ще ви кажа веднага, че заеманите ресурси са в рамките на нормалното. По-надолу може да видите положението в Task Manager-а.\nЗа приблизително 50MB RAM получвате защитна стена, антивирусна, защита от spyware, phishing защита, блокиране на реклами и други малки екстрички.\nНещата в Program Files седят още по-розово: с изненада открих, че са създадени само 2 нови папки, които общо отнемат ~ 35MB. Според мен от Symantec са се изхитрили и прехвърлят не малка част от файловете и в други папки, иначе не мога да си обясня този феномен.\nАко имате сериен номер, може да отключите програмата:\nNIS2007 в целия си блясък:\nQuick Scan в действие:\nСистемните ресурси на default WinXP + NIS2007:\nNo Responses Yet to “NIS2007 ревю”


Booking.com наръчник за отзиви от гости, rosslyn dimyat hotel varna email\nRosslyn dimyat hotel varna email\nСтаите и апартаментите са оборудвани с телевизор със сателитни програми, климатик с индивидуално регулиране, интернет достъп, мини бар, телефони в стаята и банята, сешоар, самостоятелна баня с душ кабина и вана, магнитна карта с ключ, паник бутон. Въведете данните за резервацията ви Прегледайте имейла си с потвърждение на резервацията, за да видите своя номер на резервация и ПИН код.\nПовечето от стаите предлагат уникална гледка към морето и Варненския залив. Предлагаха истински и вкусен мед, включително да си отрежеш от восъчна пита - браво. На това място се е намирал ресторант Димят, познат на поколения варненци и гости на града.\nВисока оценка за: Много удобни легла. Чистота 9.\nДобро място за двойки - те дават оценка 9. В хотела ви очакват също СПА център с безплатен отопляем закрит басейн, зона за релакс, на няколко пъти щеше да стане инцидент, на няколко пъти щеше да стане инцидент, които измерват как се използва сайта. Гледката от стая е страхотна. Целия под беше мокър и много се хлъзга. Целия под беше мокър и много се хлъзга. Стаите са чисти и комфортни, rosslyn dimyat hotel varna email.\nАналитични бисквитки Бисквитки.\nХотел Марина бийч.\nВходът беше блокиран в един от дните на престоя ни.\nВашият коментар трябва да идва от вас самите. Наличие на отделно помещение като гардеробна, в което има и сейф. Имаше проблем със зареждането на отзивите. Подреди по: Дата първо най-старите Дата първо най-новите Отзиви от гости Оценка от ниски към високи Оценка от високи към ниски.\nКакво представляват аналитичните бисквитки? Добро място за краткосрочен отдих или бизнес пътуване.\nОтделете време за себе си в сауна rosslyn dimyat hotel varna email на Рослин Димят Хотел Варна. Край на съдържанието на диалоговия прозорец.\nОбществен транспорт. Показване на подобни хотели. Хората от персонала са много много учтиви, за да се чувстваш добре, за да показват персонализирани реклами както в Booking.\nТези бисквитки се използват. Zakuskata Saunata Престой през ноември Препоръчани оферти.\nСпециална благодарност на Илеана Кафадарова! Не беше, нито силен, нито постоянен, но е добре да му обърнат внимание. При напускане благодарих на персонала ,че ни разболяха! Стаята беше за реновиране, тапетите поотлепени около климатика си личеше теч от конденз, килима доста захабен, завесите не бяха прани от доста дълго време.\nТова място за настаняване разполага с банкомат и обменно бюро. Възползвайте се от невероятна цена за Рослин Димят Хотел Варна - с оценка 9. Вижте цените, като въведете вашите дати, rosslyn dimyat hotel varna email. Престой през септември Чистотата е на много високо ниво? Чудесен изглед към морето!\nМоля, проверете максималният капацитет за избраната от вас стая. Описание на стаите: Rosslyn Dimyat Hotel Varna разполага с 4 единични стаи между кв. We are a pet friendly hotel, but we have a fee for pets. Транспорт Tрансфер до летището Допълнителна такса Tрансфер от летището Допълнителна такса. Предстоя ми в този хотел беше ужасен!!!\nЗакуската е отлична. Чудесна закуска, където през г. Престой през февруари Няма капацитет за допълнителни легла в това място за настаняване. На същото място се е намирала и бирария Грозд, rosslyn dimyat hotel varna email, румсървизът е на ниво. Благодарим за престоя : Престой през октомври Висше военноморско училище "Н.\nЗапитване за Рослин Димят Хотел Варна\nЗа мен да прибера на удобно и сигурно място автомобила си е от значение. Препоръчани оферти. За повече от 12 часа банята не можа да изсъхне.\nСпа Нова година в Хисаря. Wi-Fi интернет е наличен в целия хотел и е без заплащане! Предлагаха истински и вкусен мед, включително да си отрежеш от восъчна пита - браво!


10 яну 2012 | 09:08 879\nГръцкият премиер Лукас Пападимос се бори на няколко фронта едновременно, за да спаси страната си от най-лошото, пише „Берлинер цайтунг”, цитиран от Фокус. На фона на опозицията от профсъюзите той трябва да наложи амбициозен реформен пакет, за да получи 130 милиарда спасителни финансови средства от ЕС и МВФ.\nВчера германският канцлер Ангела Меркел призова Атина да се договори възможно най-бързо с частните кредитори за орязване на дълга. В противен случай рискува да не получи следващия транш от международната помощ.\nВъпреки силната рецесия МВФ вече мисли за дори по-сурови условия за отпускане на финансирането. Частните кредитори същевременно все още не са склонни да направят нужното от своя страна и да отпишат част от гръцкия дълг.\nПравителствени облигации на стойност 14.5 милиарда евро трябва да бъдат изплатени на 20 март. Без извънредни заема страната е заплашена от неконтролиран национален банкрут.\nПрез 2011 г. икономическият растеж се е свил над 5.5 % и ще остане с тенденция за понижение. В производствения сектор в бизнесът сектора има тенденции за спад от 28 месеца. Безработицата същевременно се увеличава трето поредно тримесечие до 17.7 %. МВФ обаче не изпитва удовлетворение от изпълнението на структурните реформи. До края на 2015 г. 150 хиляди места ще бъдат съкратени в големия държавен апарат.\nСпоред главния преговарящ на МВФ, ЕС и ЕЦБ Атина трябва да престъпи някои табута. Това може да означава затварянето на държавни компании и свързаната с тях излишна работна ръка.


traveling-x.eu - Портал за пътешествия\nНачало\tLogin\tRegister\tТърсене... Find\tНачало\tСряда, 26 Октомври 2016 23:47\tОнлайн магазин за тонери\tНаписана от petrov\nТук има огромно разнообразие от тонер касети за почти всякакви принери от новите модели. Някой лазерни принтери позволяват да се постави тонер с по-малък капацитет. Ако не искате да купувате скъп голям тонер и вашия лазерен принтер го позволява - купете тонер с по-малък капацитет. Интересно ще е да научите,…\tПродължава...\tПонеделник, 24 Октомври 2016 20:48\tВисококачествени детски матраци\tНаписана от petrov\nКогато имате малко дете, неминуемо идва необходимостта от закупуване на Непромокаем протектор за матрак. Може да го закупите на на този адрес, както и да разгледате какви удобни бебешки матраци се предлагат в същия интернет магазин.\tПродължава...\tВторник, 18 Октомври 2016 19:46\tНужна ли е консултация за бизнес етикет?\tНаписана от petrov\nКачествените консултации по бизнес етикет са много полезни, защото както всеки друг етикет, така и този е нужен и дори задължителен. заповядайте на консултация при Даниела ако искате да станете още по-успешни в това с което се занимавате.\tПродължава...\tПонеделник, 17 Октомври 2016 18:44\tОпънат таван характеристики\tНаписана от petrov\nОт дълго време нашата фирма се занимава с опънати тавани. В последно време се наблюдава засилен интерес към тях и това може само да ни радва. Ние ви предлагаме опънати тавани за вашият дом които са едни изключително полезни средства за реализирате всеки един проект.\tПродължава...\tПетък, 14 Октомври 2016 14:30\tПредлагаме ви трислоен паркет\tНаписана от petrov\nПосетете trisloenparket.com и намерете възможно най-добрия вариант за паркет във вашия дом. Ако изберете трислоен polarwood паркет вие ще направите една много добра сделка. ще останете приятно изненадани от добрите ценови предложения.\tПродължава...\tСряда, 12 Октомври 2016 20:02\tСтолове и консумативи за офис\tНаписана от petrov\nРаботните столове са особена категория столове които се очаква да бъдат използвани много време. Ето защо е необходимо те да отговарят на най-високи изисквания за качество и ергономичност. работните столове са една от най-важните части на обзавеждането, затова не правете компромис с тях. В нашия онлайн магазин за офис консумативи…\tПродължава...\tСряда, 12 Октомври 2016 08:03\tКупете резервна част за вашия трактор\tНаписана от petrov\nНаскоро сте си купили трактор и търсите някой резервни части? Препоръчваме ви да кликнете тук ако до този момент не сте ползвали онлайн магазини, трябва да знаете, че това е изключително лесно и спестяващо време.\tПродължава...\tСряда, 12 Октомври 2016 07:58\tПодложките за хранене\tНаписана от petrov\nИзползването на подложки за хранене е практично и модерно. Предлагаме много красиви подложки на добри цени. разгледайте и немските подложки за хранене които се отличават със своя типичен дизайн. Вашата кухня ще изглежда по друг начин ако използвате красиви подложки за хранене.\tПродължава...\tПонеделник, 10 Октомври 2016 19:12\tКоя е подходящата за вас възглавница?\tНаписана от petrov\nВъзглавницата е важна за качеството на съня на всеки един от нас. Ето защо е важно да не правим компромиси с качеството. В нашия онлайн магазин има много голямо разнообразие от възглавници подходящи за всеки. Разгледайте ги и изберете това което е за вас.\tПродължава...\tОще...\nПодложете се на масаж при нас\tТенис ракети за всеки любител\tПочистете от мръсотия и прах от кожен диван, еко кожа или друга мека мебел\tМасаж на добра цена\tДомоуправител измамник\tКупете си дрехи от интернет\tСледите ли модните тенденции?\tЕнергиен пазар в България\tНачалоПредишна12345678СледващаКрай\tСтраница 1 от 8\tГрупа A-Z


Фалшиви новини :: Годината според олигарсите и медиите им: Делян Пеевски и само Делян Пеевски :: Monitor.bg\nОсвен двата избора – за Европейски парламент, и за местна власт, отминаващата си година ще бъде запомнена с цяла поредица от арести и обвинения за знакови сенчести бизнесмени на Прехода. С избора на нов главен прокурор, предизвикал бесен отпор от всички недоволни от вече споменатите арести. И с логичното следствие от показаната от държавата и съдебната власт воля за борба с организираната престъпност и корупцията – след 12 годишно наблюдение под лупа, Европейската комисия предложи да падне мониторингът за страната ни. Като за първи път раздели пакета, в който вървяхме с Румъния. За северната ни съседка такова предложение няма.\nКаква обаче е равносметката за олигарсите и финансираните от тях медии? Ако се вярва на изказванията и писанията в изданията им от последните дни на годината, 2019-а се изчерпва с едно – Делян Пеевски и...пак Делян Пеевски.\nТон, както можем да се досетим, отново задава банкерът-беглец, източил милиарди от КТБ, Цветан Василев. Човекът, криещ се вече пет години от „народната любов“ и българското правосъдие в съседна Сърбия, пусна навръх празниците 12-минутно видео-обръщение, гръмовно наречено от самия него „моята равносметка за 2019 г.“. В което най-споменаваното име е именно това на депутата и издател на „Телеграф медиа“ - по поне веднъж в минута. Обсесията на Василев (и на останалите олигарси в страната) по темата си има логично обяснение – законодателните промени в редица нормативни актове, инициирани от депутата и от неговите колеги от парламента, спряха вторичния грабеж на КТБ, дирижиран именно от банкера-беглец и реализиран от ортаците му у нас. Прекратиха и гаврата със съдебната власт и с желанието на обществото за възмездие за откраднатите милиарди, като спънаха поне частично опитите на адвокатите на Василев да бавят делото срещу него и останалите подсъдими за източването на КТБ с години. И въведоха пълна прозрачност във финансирането на всички медии в страната. На този фон, няма нищо учудващо в тирадата на банкера-беглец, която реално преповтаря всички фалшиви новини, продуцирани от него срещу Пеевски през годината. Все лъжи, непочиващи на каквито и да било факти, и опровергавани десетки пъти. Това, разбира се, не пречи на спонсорираните от Василев медии да ги преповторят отново, позовавайки се на т.нар. му „равносметка“. Като първи в редичката, разбира се, е „Фрогнюз“ на Огнян Стефанов. Трябва да се признае, че агент „Академик“ на ДС проявява изненадващо усърдие в ретранслирането на тезисите на спонсора си. Но както мъдро е отбелязал народният гений - – в дъното почти винаги стоят пари.\nМедиите, зад които прозират финансовите потоци, откраднати от Василев, обаче далеч не са единствените, пуснали подобна „равносметка“. С такава в дните по Коледа се отбелязват и изданията на видния негов ортак и също подсъдим олигарх – Иво Прокопиев. Разградският бос и по-конкретно онлайн изданието му „Дневник“, чието редакционно съдържание е неразривно свързано с Прокопиев, както лъсна от изтекли негови мейли до медиите му, се разписват в жанра чрез „традиционна анкета за края на годината“. Според описанието към обширния материал, отговорите на въпросната анкета давал преподавателят в НБУ Георги Гочев. Това, което от изданието премълчават обаче е, че Гочев е автор на „Дневник“ от 2013 г. насам. Така, насред въпросните отговори, без повод, ни в клин, ни в ръкав се появява името на Пеевски. Защо ли? Въпросът е риторичен. Отговорът му може отново да бъде намерен в мейлите на Прокопиев.\nПоредицата със сигурност предвещава, че с подобни материали ще блеснат и останалите медии, финансирани от олигарсите у нас. Или иначе казано – по равносметките ще ги познаете.


Тактическо учение на Дивизион патрулни кораби – Maritime.bg – Морският портал\nТактическо учение на Дивизион патрулни кораби\nАвтор: Maritime.bg\t Публикувано на 20.05.2016 15:23\nДивизион патрулни кораби проведе тактическо учение за времето от 16.05 до 20.05.2016 година.\nНа море бяха отработени повечето от специфичните задачи на патрулния дивизион. Бяха проведени учения за борба с въздушен, надводен и подводен противник.\nПроведен беше епизод по прехвърляне на леки товари и поща на море между фрегата Смели и корвета Бодри. По време на епизода за оказване на помощ на аварирал кораб фрегата Смели извърши буксировка на корвета Бодри.\nДивизионът постигна поставените задачи и продължава усилената си подготовка за предстоящото участие в тактическото учение на Военноморска база – ВМС.


Datenschutzerklärung | Subsidiary Bulgaria\nСервиз на инструментите\nНие използваме „бисквитки“ на нашия уебсайт. Някои от тях са от съществено значение, докато други ни помагат да подобрим този уебсайт и Вашия опит.\nПриемане само на основните „бисквитки“\nПодробности за „бисквитките“ Декларация за защита на личните данни За нас\nНастройки за защита на данните\nТук ще намерите преглед на всички използвани „бисквитки“. Можете да дадете съгласието си за цели категории или да прегледате допълнителна информация и да изберете само определени „бисквитки“.\nПриемане на всички Съхраняване\nНазад Приемане само на основните „бисквитки“\nОсновните бисквитки позволяват основните функции и са необходими за правилната функция на уебсайта.\nПоказване на информация за „бисквитките“ Скриване на информацията за „бисквитките“\nСъхранява настройките на посетителите, избрани в полето за „бисквитки“ на Borlabs Cookie.\n„Бисквитка“ от Matomo за анализ на уебсайтове. Генерира статистически данни за това, как посетителят използва уебсайта.\nДекларация за защита на личните данни За нас


Бойко Ноев: Корана да се чете на български\nТрябва да изнесем своята загриженост в ЕС за ислямизацията. Трябва да приемем спешно законодателство като Австрия, което да ограничи изповядването на ислям. Религиите у нас трябва да се изповядват само на български. Нека Корана да се чете на български. Това заяви в „Здравей, България” бившият министър на отбраната Бойко Ноев.Не изключвам хора, които викат Аллах акбар да се качат на Ф16, продължи той.\nПрахосничество е да се купуват нови кораби за военните. България ще похарчи едни пари, за които после ще съжалява. Тези средства може да се използват за опазване на границите, каза още Ноев.


Щуровини :: За какво става един депутат ?\n27.11.2008 09:40 - За какво става един депутат ?\nПоследна промяна: 27.11.2008 09:42\nЗа какво става един депутат, след като навърши 55 години ?\nЗа абсолютно нищо, е отговора от родният ни парламент.\nНай-сетне да се потвърди изцяло едно наше съмнение, терзало ни през всичките тези години на прехода, а именно, че родните ни депутати са хора некадърни и малоумни, щом като след напускането им на топлото парламентарно огнище, никой трезвомислещ човек за нищо не ги ще.\nДори и за най-нископлатените професии, се оказа че не ги щат !\nЗащото, обществото у нас отдавна се е убедило по делата им, че не може да искаш от човек непритежаващ съвест, разум и трудолюбие, да изпълнява свястно работата, която би му възложил.\nТа и затова, ужасени от този факт, депутатите ни решиха да се презастраховат и да си гласуват пенсия, която да ги защити от отношението на обществото и бизнеса към тях, а именно да си гласуват по 1000 лева скромна пенсия, при навършването им на 55 години.\nСъдейки за годините , които са си определили за пенсиониране, няма как да не стигнем и до извода, че явно професията, която упражнават е с висок коефициент на вредност, водейки до трайни гръбначни изкривявания и пълна безчувственост в седалищната област, вследствие на наклонената им стойка пред родните олигарси и чуждестранни резиденти.\nЗатова, всеки депутат трябва са се компенсира с пенсийка, като на президент. ( Не че и президента ни е цвете за мирисане, но поне е един, а не 240 гладни броя ! )\nТака де, малко ли депутати са президенти на разни фирмички водещи се на родата им, колко е и пенсийката им да е президентска.\nСкоро съвсем няма да има какво да се краде, защото кравата от която цуцаха до сега ( ЕС ) взе че си издърпа най-нагло финансовата цицка из устата им и сега всичките ни политици примляскват жално и на сухо, чудейки се откъде да си досучат и кого да обвинят за проклетията на кравата.\nИздърпват си един от друг хранилките, бият се за обръчите от фирми и компроматите следват един след друг в серия от зрелищни и пищни политически фойерверки.\nЕ, някои от тях побързаха да се преквалифицират овреме за следдепутатският им период като ватмани, но съдейки по начина на управление, не им се очертава голям брой пасажери.\nНито за санитар щели да ги вземат след 55 години, нито за чистачка.\nИ с основания !\nТо се видя, как си замитат следите след себе си.\nНаместо да си забършат осраното покрай присъединителните фондове на европейския съюз, те така го замазаха нескопосано , че се размириса до небето и петното само стана още по-голямо .\nКой би си взел такава чистачка ?\nЕстествено , че никой.\nИ кой би искал за него да се грижи медик, който ще го спасява на второ четене и на трета поправка ?\nТа затова, запазете спокойствие около исканата от тях пенсия – дайте им я !\nЩе им трябва за лекарства.\nЗаедно с една риза с по-длъжки ръкави на изпроводяк и ги изпратете на място където няма да ни вредят.\nДепутати искат 1400 лв. пенсия\nЗа депутата пенсия като президент.\nТагове: Какво, депутат,\nАко наистина си гласуват сами пенсиите трябва да сме благодарни че са толкова скромни. Лично аз не съм се съгласявал на подобно нещо и не познавам никой които да ни е питал.\n2. valsodar - To като падне борда напролет\nTo като падне борда напролет, тия пенсии ще им се изравнят с настоящите :)\n3. gothic - От втория ти линк намерих това: ...\nОт втория ти линк намерих това:\nот него разбирам, че иде достойна отмяна на пенсионираните :))))


Парламентарният контрол ще се провежда и без кворум, заседанията на НС няма да се откриват с химна - Mediapool.bg\nПарламентарният контрол ще се провежда и без кворум, заседанията на НС няма да се откриват с химна\n20:11 | 20 ноември 2014 | 0 коментара\nПарламентарният контрол ще може да се провежда и без кворум на Народното събрание. Това предвиждат гласуваните в четвъртък текстове от правилника за работа на НС. От БСП се възмутиха, че така се узаконява неприсъствието на депутатите на работа.\nСпоред предложението на ГЕРБ пленарният ден трябва да започне с присъствието на най-малко 121 народни представители, но ако в хода на заседанията бъде направена поименна проверка и тя не установи в залата нужните 121 депутати, заседанието ще може да продължи само с парламентарен контрол, без да може да се провеждат гласувания и да се приемат актове.\nПървоначалната идея на ГЕРБ беше в тези случаи, когато липсва кворум, парламентът да може да обсъжда и закони, но впоследствие даде заден ход. Новият текст мина с гласовете на ГЕРБ, Реформаторския блок, Патриотичния фронт и АБВ - 86 "за", 42 "против" и 10 "въздържал се".\nХимнът в началото на всеки пленарен ден се размина на косъм\nМеждувременно едва 10 гласа не стигнаха да бъде прието предложението на Патриотичния фронт заседанията на Народното събрание да се откриват с химна на България. След прегласуване 55 депутати бяха "за", двама "против", а 27 "въздържал се", с което на практика идеята бе одобрена, но за да бъде приет даден текст, кворумът в четвъртък беше минимум 65 гласа "за".\nРедно е в храма на държавността да звучи националния химн, посочи Валери Симеонов.\nЗаместникът му в партията му Национален фронт за спасение на България Валентин Касабов изтъкна, че химнът е 50 секунди и нещо в сравнение с времето, "което загубихме тук за словоблудстване". Химнът е символ на държавността и трябва да звучи тук на този висок форум, настоя той.\nКато народни избраници трябва да покажем образцовост, призова Касабов. Когато отхвърляме слушането на химна, отхвърляме смисъла на тази държавност. Какъв знак даваме на децата и на всички онези, които са ни гласували доверие, коментира още Касабов.\nУправляващите сътвориха комисия за Валери Симеонов и дадоха на ГЕРБ контрола върху службите


Кушетка За Масаж NO.VA Aero Plus NV31\nМодел NO.VA Aero Plus NV31\nОписание: алуминиева масажна кушетка, трисекторна с повдигане\nРазмер на кашона: 95*21*74cm\nТтегло с опаковка: 20кг\nМатериали : ПВЦ кожа, 5 см дунапрен\nалуминиева конструкция; изкуствена кожа\n36 месеца гаранция от производителя!\nМодел NO.VA Aero Plus NV31 се отличава със своя изчистени стилен дизайн, пригоден за оптимално лесно сгъване и пренасяне. Кушетката е чудесен избор за мобилните масажисти, а също и за процедури в салон. Тя предлага изключително удобство за вашите клиенти и максимална практичност при работа.\n*Мобилност и гъвкавост при работа. Лесно и бързо сгъване и монтиране. Към кушетката получавате удобна чанта за пренасяне.\n*Удължител за глава – за ергономична позиция и релаксация на тялото\n*Отвор за лице – за допълнителен комфорт\n*Подлакътници – увеличават широчината и допълват удобството.\n*Трисекторен модел, с повдигане.\nРамката на модела е алуминиева, стабилна и издръжлива. Дизайнът на краката е обновен и проектиран така, че да направи кушетката още по-здрава и устойчива на натоварване. Тапицерията е качествена и устойчива ПВЦ кожа. Пълнежът на меките части е 5см плътен дунапрен, който ще запази перфектната си форма за дълго.\nКод на продукта : NO.VA Aero Plus NV31\nЦвят --- Изберете --- Бежов Бял Черен\nТагове: АЛУМИНИЕВА МАСАЖНА КУШЕТКА, алуминиева кушетка, сгъваема кушетка, ПРЕНОСИМА КУШЕТКА ОТ АЛУМИНИЙ, алуминиево легло, масажи, АЛУМИНИЕВА МАСАЖНА КУШЕТКА


Китарист на "Флийтуд Мак" с увреден глас след сърдечна операция | 24Zdrave.bg\nКитарист на "Флийтуд Мак" с увреден глас след сърдечна операция\n9 фев 2019, 12:10 5976 Новини\nБившият китарист на "Флийтуд Мак" Линдзи Бъкингам е претърпял спешна отворена операция на сърцето миналата седмица, при която са увредени гласните му струни, съобщиха Ройтерс и Асошиейтед прес.\nСъпругата на 69-годишния музикант Кристен написа във фейсбук, че той се възстановява у дома. Тя пусна и негова снимка по болничен халат.\nПредстоящите солови концерти на Бъкингам са отменени.\n"Той е добре и сърцето му е добре, но заради хирургията им увреждане на гласните струни. Засега е неясно дали е за постоянно, надяваме се, че не е", написа Кристен Бъкингам.\nПокойният баща и братът на музиканта също са имали проблеми със сърцето.\nБъкингам свири за последен път с "Флийтуд Мак" на галата "Мюзикеърс" в Ню Йорк през януари 2018 г., която бе в чест на групата. Дни по-късно той не пое в турнето на "Флийтуд Мак" заради неразбирателство с бившата му приятелка и колежка Стиви Никс. Бъкингам заведе дело срещу "Флийтуд Мак" за нарушаване на договор и през декември съобщи, че спорът е уреден извънсъдебно.\nКато певец или съавтор на песни Линдзи Бъкингам стои зад хитове като "Go Your Own Way", "Tusk" "The Chain".\nЛиндзи Бъкингам Снимка: Ройтерс


P268 SPECIAL EFFECTS FILTER SET 2 (3 x 75 ml) - Комплект от филтри - Състаряващи продукти - Всичко за моделиста\nP268 SPECIAL EFFECTS FILTER SET 2 (3 x 75 ml) - Комплект от филтри\nНАЛИЧЕН MIGP268 MIG Productions\nКомплект от филтри\nРазредител: Използвайте разредител за емайлови бои!\nФилтри от последно поколение с фини пигменти за перфектен прозрачен ефект. Комплектът съдържа 3 филтъра, готови за използване лесно и директно върху вашия модел. Тези цветове са особено подходящи за използване върху трядиционен камуфлаж, ръжда или метални тонове. Използвайте филтрите, като овлажните четката леко, без да наводнявате повърхността, за да обогатите нюансите на вашите модели, да слеете петната на камуфлажа или да подчертаете областите с различен тон. С тези филтри ще избегнете трудното смесването на точните бои, търсенето на правилното разреждане или правилните цветове за ващия умален сглобяем модел. Филтрите са на базата на емайла и могат да бъдат почистени или разредени със специален разредител за емайл.\nMIG Productions - Комплекти филтри


Нови плочи на фонтана - Русе\nНови плочи на фонтана\nпубликувано на 07.04.20 в 11:06\nНова настилка е поставена на сухия фонтан пред Операта в Русе. За това съобщават от общинската администрация.\nПлочите са от черен и сив гранит. Така е заменена старата изпочупена настилка. Част от пораженията върху плочките са били от метеорологичните условия, но друга част от тях са счупени от деца и младежи, които карат тротинетки и скейтбордове в района, уточняват от администрацията.\nРемонтът е на стойност над 15 000 лева, осигурени от общинския бюджет на Русе.\nРадио Шумен Русе настилка опера плочи ремонт фонтан\nНови маршрути в Парка\nВъзможностите за разширяване и разнообразяване на туристическите маршрути в Природния парк „Русенски Лом“ коментираха участниците в общественото обсъждане за управлението на Парка. Това съобщават от областната администрация в Русе. По време на срещата е разисквана и необходимостта от намаляване на потока от туристи в..\nпубликувано на 05.06.20 в 16:51\nПърва копка по мащабен проект\nПърва копка бе направена днес на обект “Реконструкция, рехабилитация и модернизация на бул. „Трети март“ в Русе. Проектът включва ремонт и укрепване на конструкцията на мост при пътен възел “Сарая”, осъществяващ директна връзка с Окръг Гюргево. Целта на проекта е да допринесе за устойчивата и сигурна мобилност на хората и стоките в..\nпубликувано на 05.06.20 в 12:19\nСвещичка за здраве подпали жилище\nПожар избухна в жилищен блок на булевард „Придунавски“ в Русе. Инцидентът е станал рано тази сутрин в апартамент на третия етаж. В него живее сама възрастна жена на 85 години. За щастие тя не е пострадала, но е била прегледана на място от екип на Спешна помощ. Възрастната жена запалила свещичка за здраве и излязла на балкона. В този момент..\nпубликувано на 05.06.20 в 11:54\nГрад Борово без вода днес\nДнес ще се изграждат връзки по проекта за реконструкция и рехабилитация на водопроводната мрежа на гр. Борово, съобщиха от ВиК-Русе. По тази причина, от 9:00 до 17:00 часа ще бъде нарушено водоподаването към абонатите, живеещи на улиците: „Горна Манастирица“, „Перущица“, „Лагера“, „Оборище“, „Г. С. Раковски“, „Бежане“, „Приста“, „Васил Априлов“,..\nпубликувано на 05.06.20 в 07:16\nКласирането - след 14 юни\nКласиранията за прием в детските ясли на територията на Община Русе ще продължат след отмяната на извънредната епидемична обстановка, съобщават от общинската администрация. До 14 юни служителите от отдел „Обществено здраве“ извършват предварително проучване сред родителите, чиито деца са посещавали детските ясли и са участвали в предходните..\nпубликувано на 04.06.20 в 16:38\nМеждународен шофьор е новият случай в Русе\nМъж на 56 години от Разград, приет за лечение в Русе, е поредният случай на заразен с коронавирус в Русенска област. Това съобщават от Регионалната здравна инспекция. Заболелият е международен шофьор, който на 12 май се е завърнал от Унгария. Влязъл е в страната през граничния контролно-пропускателния пункт при Видин, минал е през София,..


Роглич спечели старта по часовник и излезе начело във Вуелтата - Още спорт - Други спортове - Gong.bg\nРоглич спечели старта по часовник и излезе начело във Вуелтата\n3 септември, 19:03\nСловенецът Примож Роглич спечели 10-ия етап от Обиколката на Испания и поведе в генералното класиране на колоездачната надпревара. Състезателят на "Йъмбо Висма" даде най-добро време в индивидуалния старт по часовник - 36,2 километра от Юрансон до Пау, като финишира за 47 минути и 5 секунди.\nВтори остана австралиецът Патрик Бевин, който изостана с 25 секунди, а трети на 27 секунди зад Роглич се нареди французинът Реми Каваня.\nУспехът изкачи еднолично Роглич на върха в общото класиране, като словенецът има преднина от 1 минути и 52 секунди пред испанеца Алехандро Валверде, който завърши на 13-о място в днешния етап на 1:38 минути зад победителя. Трети в генералното класиране се движи Мигел Анхел Лопес, който днес финиира точно зад Валверде. Колумбиецът има пасив от 2:11 минути спрямо Роглич.\nВ сряда предстои 11-ият етап от "Вуелтата" - 180 километра от Сен Пале до Урдаш-Данчаринеа.


Google Pay с разширена функционалност - Новини | Mobile Bulgaria - новини, ревюта, телефони, таблети, аксесоари, обяви, цени, спецификации\nGoogle Pay с разширена функционалност\n11 юли 2018, 10:32 3216 прочитания 0 Коментара\nУслугата за разплащания Google Pay вече предлага няколко нови функционалности. Приложението вече има поддръжка за виртуални бордни карти за самолети, както и за билети за най-различни събития. Вече са възможни и парични преводи към други потребители. Интересното е, че бордните карти и билетите бяха въведени преди време, но в съвсем друго приложение на име Google Pay Send. С добавянето на новата функционалност на Google Pay то естествено ще стане излишно.\nКъм момента броя на авиокомпаниите и организаторите на събития, които поддържат услугите на Google Pay, естествено не е голяма и е ограничена изцяло до САЩ, но се предполага, че това ще се промени съвсем скоро и в следващите седмици и месеци от Google очакват към тяхната услуга да се присъединят и редица други оператори.\nПри директните парични преводи пък има интересна опция за разпределяне на сметки. Така например ако отидете на ресторант с още петима души и платите през Google Pay, ще имате възможност да разделите сметката между всички. Засега приложението все още не може да се ползва в България, но има индикации, че това може да се промени скоро.\nПредишна статияТелефонът на HTC с блокчейн ще излезе към края на годината Следваща статияApple ще прекрати производството на iPhone X, смятат анализатори (обновено)


Дамски памучни бикини LILI ET ZOÉ - жълт 7.95 лв.\nДамски памучни бикини LILI ET ZOÉ - сив 7.95 лв.\nДамски памучни бикини LILI ET ZOÉ - тъмносин 7.95 лв.\nДамски памучни бикини LILI ET ZOÉ - розов 7.95 лв.\nДамски комплект - дантелен сутиен и прашки LILI ET ZOÉ - графит 29.95 лв.\nДамски комплект - сутиен с повдигащ ефект и боксерки LILI ET ZOÉ - зелен 29.95 лв.


Пулев ще изкара и 36 минути с Джошуа, смята мениджърът на Кобрата – Труд\nПулев ще изкара и 36 минути с Джошуа, смята мениджърът на Кобрата\n14.10.2017 • 18:17\nКале Зауерланд, мениджър на Кубрат Пулев, се усъмни в издръжливостта на Антъни Джошуа. Боят между двамата е на 28 октомври в Кардиф, а британецът ще брани трите си пояса в тежка категория – на WBA, IBF и IBO.\n„Имаме страхотен млад шампион – заяви промоутърът. – Той е невероятно силен, бърз, атлетичен. Но има и слаби страни. Колко рудна е направил досега? Не са много. Неопитен е като професионалист.“\nДжошуа има 19 победи от 19 срещи и всичките е спечелил предсрочно с нокаут.\n„Дали има проблем с издръжливостта? – попита Зауерланд задочно. – Бих казал: „Вероятно.“ Той е като гръцки бог, като Херкулес. Но дали Херкулес ще изкара 36 минути? (б.р.12-рундов мач, като всяка част е по 3 минути). Това е доста време, за да носиш всички тези мускули… Повечето боксьори не могат да изкарат 36 минути с Антъни на ринга. Но Кубрат може!“\nМениджърът разкри и друг детайл, но от „кухнята“ на Кубрат Пулев. „Българинът обича да се бие с по-едри боксьори, мрази мачове с по-дребни. Вижте кои е побеждавал – Александър Устинов, Тони Томпсън, Александър Димитренко. Не казвам, че те са на нивото на Джошуа. Но сега Пулев трябва да е много по-добър в сравнение с преди.“\nКобрата е висок 194 см, а съперникът му е с 4 см по-висок.